CELEX: 62015TN0515
Language: et
Date: 2015-09-01 00:00:00
Title: Kohtuasi T-515/15: 1. septembril 2015 esitatud hagi – Almaz-Antey versus nõukogu

9.11.2015   
            
            
               ET
            
            
               Euroopa Liidu Teataja
            
            
               C 371/33
            
         1. septembril 2015 esitatud hagi – Almaz-Antey versus nõukogu
   (Kohtuasi T-515/15)
   (2015/C 371/34)
   Kohtumenetluse keel: inglise
   
      Pooled
   
   
      Hageja: OAO Concern PVO Almaz-Antey (Moskva, Venemaa) (esindajad: advokaadid C. Stumpf ja A. Haak)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 22. juuni 2015. aasta otsus (ÜVJP), millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT 2015, L 157, lk 50), osas, milles vaidlustatud otsust kohaldatakse hageja suhtes, ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimese väite kohaselt rikub nõukogu otsus proportsionaalsuse põhimõtet.
            
         
               2.
            
            
               Teise väite kohaselt rikub nõukogu põhjendamatult ja ebaproportsionaalselt hageja põhiõigusi, nimelt kaitseõigusi ja õigust tõhusale kohtulikule kaitsele.
            
         
               3.
            
            
               Kolmanda väite kohaselt ei ole nõukogu andnud adekvaatseid või piisavaid selgitusi hageja kandmise kohta nende isikute, üksuste ja asutuste loetellu, kelle suhtes kohaldatakse piiravaid meetmeid seoses Venemaa tegevusega, mis destabiliseerib olukorda Ukrainas.
            
         
               4.
            
            
               Neljanda väite kohaselt ei ole nõukogu suutnud tõendada, et hageja on seotud Ukraina destabiliseerimisega või omab mingitki mõju Minski kokkulepete rakendamise õnnestumise üle.
            
         
               5.
            
            
               Viienda väite kohaselt on nõukogu ilmselgelt teinud vea, leides, et hageja juhtumi puhul oli tema kandmiseks isikute nimekirja, kelle suhtes kohaldati vaidlustatud meedet, vähemalt üks kriteerium täidetud.
            
         
               6.
            
            
               Kuuenda väite kohaselt kaob nõukogu otsuse 2015/971/ÜVJP tühistamise tagajärjel ära nõukogu määruse (EL) nr 833/2014 piisav õiguslik alus, mis tähendab, et hageja kandmine nõukogu määruse (EL) nr 833/2014 loetellu vastavalt nõukogu rakendusmäärusele (EL) nr 826/2014 kaotab igasuguse mõju.